Tanums store rettskrivningsordbok

Tanums store rettskrivningsordbok er en norsk ordbok på bokmål som har vært redigert av professor Jakob Sverdrup, rektor Marius Sandvei, Bernt Fossestøl og Boye Wangensteen. Den har utkommet på Johan Grundt Tanum Forlag og senere på Kunnskapsforlaget.

Den første utgaven kom ut i 1940 under tittelen Norsk rettskrivningsordbok og var redigert av Sverdrup og Sandvei. Det er siden utkommet ytterligere ni utgaver av ordboka, deriblant tredje utgave 1961, fjerde utgave 1974, femte utgave 1979, sjette utgave 1983, sjuende utgave 1989, åttende utgave 1996, niende utgave 2005 og tiende utgave 2015. 1989-utgaven er beryktet for å ha blitt trykt med feilaktig særskriving av tittelen på bokryggen.

Referanser

Ordbøker
Bøker fra 1940